AKCIONI PLAN ZA INOVACIJE U MALIM I SREDNJIM PREDUZEĆIMA FEDERACIJE BOSNE I HERCEGOVINE ZA PERIOD

2021. - 2023. GODINA

Juni 2021. godine

**Sadržaj**

[Sažetak 4](#_Toc71203891)

[1 Uvod 5](#_Toc71203892)

[2 Trenutna perspektiva Sistema inovacija u FBiH: Izazovi i mogućnosti na mikro, mezo i makro nivou 6](#_Toc71203893)

[2.1 Pregled: Osvrt na mapiranje trenutnih elemenata sistema inovacija 6](#_Toc71203894)

[2.2 Fokus na: orijentaciju prema inovacijama na (mikro) poslovnom nivou 7](#_Toc71203895)

[2.3 Fokus na: Orijentaciju na inovacije na nivou usluge znanja (Mezo organizacija) 10](#_Toc71203896)

[2.4 Fokus na: Orijentisanost na inovacije u odnosu na ciljane mezo politike 13](#_Toc71203897)

[2.5 Fokus na: Dodatna razmatranja na makro i meta nivou koja utiču na inovacionu orijentaciju preduzeća 14](#_Toc71203898)

[3 Inovacioni plan: Područja intervencije, aktivnosti i ishodi 14](#_Toc71203899)

[3.1 Pregled područja intervencije, aktivnosti i ishoda 14](#_Toc71203900)

[3.2 Finansiranje - Pružanje finansijske podrške za inovacije i zelenu ekonomiju MSP 19](#_Toc71203901)

[3.3 Umrežavanje i javno-privatni dijalog 19](#_Toc71203902)

[3.4 Izgradnja infrastrukture za podršku inovacijama u MSP 20](#_Toc71203903)

[3.5 Aktivno učešće u programima i inicijativama EU i WB 21](#_Toc71203904)

[4 Okvir indikatora za mjerenje uspjeha akcionog plana i praćenje procesa 22](#_Toc71203905)

[4.1 Pokazatelji poslovnog (mikro) nivoa 22](#_Toc71203906)

[4.2 Indikatori nivoa okvirnih politika (mezo) 22](#_Toc71203907)

[4.3 Indikatori kojima Plan za inovacije dugoročno doprinosi Strategiji razvoja za FBiH 23](#_Toc71203908)

**Lista skraćenica**

BD Brčko distrikt Bosne i Hercegovine

BiH Bosna i Hercegovina

BMZ Savezno ministarstvo za saradnju i razvoj Vlade SR Njemačke

C2C Challenge to Change Program

CDT Centar za digitalnu transformaciju

SEB Savjet Evropske Banke

KFU Kritični faktori uspjeha

EBRD Evropska banka za obnovu i razvoj

EEN Evropska poduzetnička mreža/ FBiH

EU Evropska unija

FBiH Federacija Bosne i Hercegovine

FMRPO Federalno ministarstvo razvoja, poduzetništva i obrta

FMERI Federalno ministarstvo energije, rudarstva i industrije

FMOIT Federalno ministarstvo okoliša i turizma

FMON Federalno ministarstvo obrazovanja i nauke

FZS Federalni zavod za statistiku

GIZ Njemačka razvojna agencija

GLV Globalni lanci vrijednosti

HERAG Razvojna agencija Zapadnohercegovačkog kantona

## NERDA Regionalna razvojna agencija za sjeveroistočnu BiH

RAUSK Razvojna agencija Unsko-sanskog kantona

REZ Regionalna razvojna agencija za regiju Centralna BiH

SERDA Sarajevska regionalna razvojna agencija

INTERA Zaklada za INovacijski i TEhnološki RAzvitak

IKT Informacione i komunikacione tehnologije

JICA Japanska agencija za međunarodnu saradnju

KPI Ključni indikatori učinka (Key Performance Indicators)

LER Lokalni ekonomski razvoj

MoFTER Ministarstvo vanjske trgovine i ekonomskih odnosa BiH

MSP Mala i srednja preduzeća

NTP Naučno-tehnološki park

OECD Organizacija za ekonomski razvoj

P/GK FBiH Privredna / Gospodarska Komora Federacije BiH

QM Upravljanje kvalitetom

R&D Istraživanje i razvoj

RS Republika Srpska

SBA Akt o malim preduzećima

TP Tehnološki park

UNDP Razvojni program Ujedinjenih nacija

ZEDA Zenička razvojna agencija

WB Zapadni Balkan

## Sažetak

Ovaj Akcioni plan za inovacije u malim i srednjim preduzećima za 2021-2023. za Federaciju Bosne i Hercegovine (FBiH) treba posmatrati kao sastavni dio Strategije razvoja FBiH za 2021-2027. godinu. S tim u vezi, glavni rezultat Akcionog plana bi trebao biti u skladu sa relevantnim strateškim ciljevima iz ove Strategije. Akcioni plan je izrađen na participativan način uz učešće najvažnijih relevantnih zainteresovanih strana iz FBiH, a definiše četiri specifična područja intervencije na osnovu analize trenutnih snaga i izazova inovacionog sistema u FBiH. Glavni nalazi i područja intervencije sažeti su u narednim stavkama.

Inovacioni sistem FBiH je definisan određenim izazovima:

* Generalno nedostaju podaci i informacije o inovacijama u FBiH, i prisutan je mali broj aktivnih organizacija za podršku koje rade na unapređenju inovacija
* Nedostatak ciljanih programa podrške inovacijama od strane različitih institucija u FBiH
* Nedostatak kapaciteta za podršku inovacijama u istraživačkim i drugim organizacija za podršku odgovornih za unapređenje MSP
* Relativno mali broj izvozno orijentisanih preduzeća, uključenih u globalne lance vrijednosti, pokušavaju da odgovore zahtjevima svojih kupaca, uz mali broj inovacija novih proizvoda i procesa, odnosno aktivnostima proizašlim iz novih poslovnih modela
* Nedostatak saradnje i iskustva u zajedničkim projektima znanja između preduzeća, istraživačkih organizacija i poduzetničkih potpornih institucija
* Nedostatak sistemskog i koordiniranog pristupa u korištenju sredstava EU
* Nedostatak određene inovacione infrastrukture i platformi za umrežavanje

Na osnovu nalaza i razmišljanja zainteresovanih strana; definisana su 4 područja intervencije za konkretnu implementacijsku orijentaciju.

* Dizajniranje i testiranje vaučer šeme za inovacije i ozelenjavanje MSP
* Promoviranje konkretnih mrežnih platformi duž quintuple helix modela (uključujući privatni i javni sektor, institucije znanja, kao i organizacije civilnog društva i organizacije za zaštitu životne sredine, kako bi se ojačao dijalog i zajednički promovisale konkretna saradnja i inovativne aktivnosti
* Jačanje inovacione infrastrukture koja je već planirana, prijeko potrebna i provodiva, kako bi se implementirala i bila zasnovana na iskustvima koja se takođe mogu primijeniti i u drugim oblastima
* Povećavanje uključenosti u programe EU i Zapadnog Balkana radi boljeg korištenja EU mreža za učenje, kao i raspoloživih sredstava. To takođe uključuje poboljšanje mogućnosti prijavljivanja za ove fondove, ali i bolje umrežavanje i razmjenu iskustava između zainteresiranih strana u FBiH.

Sve u svemu, područja intervencije bi se trebala **nadovezati na postojeće iskustvo.** U skladu s tim, Akcioni plan za inovacije se treba tumačiti kao „Razvoj plana u toku“ koji zahtijeva dalju konkretizaciju i realizaciju, putem dalje koordinacije i saradnje zainteresovanih strana u FBiH. Njegova realizacija bi se takođe trebala zasnivati na koordinaciji sa drugim relevantnim planovima koji postoje u BiH.

# Uvod

**Unapređenje participativnog procesa u kreiranju Akcionog plana za inovacije**

Ovaj Akcioni plan za inovacije je koordiniran i podržan od strane Federalnog ministarstva razvoja, poduzetništva i obrta, Privredne/Gospodarske Komore Federacije BiH i GIZ projekta „Inovacije i digitalizacija u MSP u BiH“.

Kako bi se osigurali doprinosi relevantnih zainteresovanih strana, održane su dvije radionice s predstavnicima ključnih institucija (zainteresovanim stranama) da bi se identifikovale prve ideje za područja intervencije. Takođe, Privredna/Gospodarska komora FBiH organizovala je i analizirala istraživanje s pitanjima vezanim za inovacijske izazove i zahtjeve za inovacijama u FBiH. Uključenim zainteresovanim stranama je takođe predstavljena i struktura Akcionog plana sa glavnim oblastima intervencija i aktivnostima.

**Osnovno razumijevanje "inovacije" u ovom Akcionom planu za inovacije**

Inovacije pomažu preduzećima da ubrzaju rast i poboljšaju produktivnost. Sposobnost preduzeća da kreiraju znanje zavisi od spoljnih faktora. Kvalitet institucija, vladavina zakona, dostupnost kvalifikovane radne snage i Zakon o radu, identifikovani su kao najveće prepreke za poslovanje inovativnih preduzeća u poređenju sa onima bez inoviranja proizvoda. Za mala preduzeća ovi uslovi su još važniji.

Da bi se postigao ovaj cilj, potrebno je ne samo ojačati pojedinačne vještine na poslovnom nivou, već i stvoriti sistem koji kontinuirano osigurava stvaranje i širenje novih znanja. Prema definiciji OECD-a, inovacija je primjena novog ili značajno poboljšanog proizvoda (dobra ili usluge), ili procesa, nove marketinške metode ili nove organizacione metode u poslovnom procesu, organizaciji radnog mjesta ili eksternim odnosima. Iako ova definicija definiše krajnji cilj inovacije na poslovnom nivou, ona takođe naglašava važnost podržavajućeg inovacionog sistema koji omogućava inovacije na poslovnom nivou. Razlog konkurentnosti i orijentacije na inovacije mnogih zemalja EU posebno se zasniva na postojanju i unapređenju regionalnih inovacionih sistema sa snažnim odnosima protoka znanja između preduzeća, kao i između preduzeća, institucija podrške u oblasti obrazovanja, kreatora politika, pa čak i kreativnog civilnog društva Ako je jedna od karika slaba, to utiče i na ostale, kao i na ukupnu inovacionu sposobnost regije. Jedan od često spominjanih modela saradnje za unapređenje inovacionih sistema bio je tzv. “Triple Helix model”, koji je naglasio stvaranje sinergijskih znanja između privatnog sektora, javnog sektora i naučnih institucija.

Ovo je koncept koji se često koristi u EU za unapređenje ekonomije znanja. Prepoznajući da inovacije nisu važne samo za kreiranje rasta i konkurentnosti, već i za unapređenje dugoročno održivog razvojnog puta (povezujući socijalni, ekološki i ekonomski razvoj kao međusobno povezane zahtjeve), uslovi su se pomaknuli prema „društvu znanja“ kako bi se riješili različiti društveni izazovi koji su generalno povezani sa naporima ekonomskog razvoja. Program EU Zelena agenda trenutno takođe redefiniše razumijevanje inovacija sa mnogo jačim naglaskom na aspekte održivog razvoja koji promovišu socijalne, ekološke i ekonomske inovacije. Dakle, fokus se proširio sa triple helix modela na quintuple helix model koji obuhvata i civilno društvo, faktore životne sredine i izazove kao pokretače inovacija.

Horizon Europe je okvirni program EU za istraživanje i inovacije koji traje od 2021. do 2027. godine, posebno ističući pristup inovacione politike orijentisan na misiju u kojem ekološki i društveni izazovi čine osnovu za kombinaciju unapređenja socijalnih, ekoloških i ekonomskih inovacija. Takođe, za FBiH ovo će biti prilika da definiše perspektivu orijentisanu na misiju na koji način unaprijediti inovacije u borbi protiv društvenih i klimatskih promjena u regionu. Inovacionim planom se želi doprinijeti ovom smjeru fokusiranom na misiju unutar FBiH kroz jačanje regionalnog sistema za inovacije, kao i regionalnih i nacionalnih zainteresovanih strana u sistemu inovacija.

Ukratko, podsticanje znanja i izgradnja kapaciteta za inovacije trebalo bi da bude prioritet svih nivoa vlasti u FBiH. Podrška inovacijama mora se zasnivati i na finansijskoj i tehničkoj pomoći, kao i na stvaranju snažnog ekosistema za preduzeća. Ovaj pravac je takođe podržan od strane Indeksa politike za mala i srednja preduzeća za zapadni Balkan i Tursku sa sljedećim preporukama zemljama u ovoj regiji u oblasti inovacione politike:

* Ojačati programe koji promovišu inovativne klastere i mreže i pružaju podršku brzorastućim preduzećima
* Osigurati pojednostavljeni pristup istraživačkoj infrastrukturi i nacionalnim istraživačkim programima i aktivno učešće MSP u transnacionalnim istraživačkim aktivnostima
* Podsticanje inovativnih aktivnosti i komercijalizacija znanja kroz razvoj finansijskih i ne-tehnoloških usluga za podršku malim preduzećima.

Implementacija Akcionog plana, biće finansirana iz budžeta FBiH Strategije razvoja za 2021-2027. i međunarodnih projekata, ovisno o njihovoj dostupnosti.

**Akcioni plan za inovacije struktuiran je na sljedeći način:** Drugo poglavlje će pružiti pregled i mapiranje ključnih relevantnih zainteresovanih strana inovacionog sistema u ovom trenutku, te trenutnog stanja i izazova u inovacionom sistemu na različitim nivoima. Treće poglavlje daje sam plan sa područjima intervencije i konkretnim aktivnostima. Četvrto poglavlje pruža okvir za praćenje implementacije inovacionog plana. Završno peto poglavlje daje pregled finansijskog plana i sredstava za finansiranje Plana inovacija.

# Trenutna perspektiva sistema inovacija u FBiH: Izazovi i mogućnosti na mikro, mezo i makro nivou

## Pregled: Osvrt na mapiranje trenutnih elemenata sistema inovacija

Da bi se slijedila sistemska perspektiva inovacija, sistemski okvir konkurentnosti se koristi za vizualizaciju trenutnih organizacija i zainteresovanih strana aktivnih u FBiH za unapređenje inovacija u preduzećima, i širenje znanja.

**Slika 1: Glavni aspekti i glavnina zainteresovanih strana postojećeg sistema inovacija u FBiH**

A picture containing diagram

Description automatically generated *izvor: Mesopartner*

Okvir je razvijen da naglasi važnost jačanja konkurentnosti i inovativnih napora i sposobnosti na različitim nivoima u društvu. Potrebni su napori inovativnih firmi na poslovnom (mikro) nivou, napori relevantnih institucija za podršku i podršku u oblasti obrazovanja (takozvane Mezo organizacije), kao i ciljane politike podrške (mezo politike) za pružanje dobrih usluga preduzećima, kao i napori vlade da osigura generičku stabilnost i makro politiku. Socio-kulturološki aspekti i načini razmišljanja (na meta nivou) izuzetno su relevantni za unapređenje inovativne i kreativne orijentacije u cijelom sistemu.

Sljedeće poglavlje će se fokusirati na različite nivoe okvira sistemske konkurentnosti i identifikovati glavne međusobno povezane izazove u FBiH u lokalnom sistemu inovacija.

## Fokus na: orijentaciju prema inovacijama na (mikro) poslovnom nivou

Prema podacima dobijenim od Zavoda za statistiku FBIH u periodu 2016.-2018. postoji kritičan broj preduzeća koja su uvela inovacije u FBiH. Od ukupnog broja preduzeća koja su uvela inovacije, 66,7% su bila mala preduzeća, 26,6% su bila srednja preduzeća, a 6,7% su bila velika preduzeća (vidi tabelu 1).

**Tabela 1: Inovativna preduzeća prema veličini**

**

*Izvor: Federalni zavod za statistiku 2019.*

Istraživanje pruža podatke o inovativnim aktivnostima preduzeća, uključujući inovacije proizvoda (proizvoda ili usluge), kao i procesne inovacije, inovacije u organizaciji preduzeća i marketinške inovacije. U izvještajnom periodu 2016-2018., 40,8% svih preduzeća je uvelo barem jednu od gore navedenih inovativnih aktivnosti. U istom izvještajnom periodu, 59,2% preduzeća nije provodilo inovativne aktivnosti (vidi tabelu 2).

**Tabela 2: Inovativne aktivnosti MSP-a po područjima djelatnosti u FBiH**



*Izvor: Federalni zavod za statistiku 2019.*

Prema gore navedenom istraživanju, najveći broj inovativnih kompanija dolazi iz prerađivačke industrije (15,4%), zatim trgovine na veliko i malo automobila i servisiranje motornih vozila i motocikala (12,8%), građevinarstva (3,2%), transporta i komunikacija (3,5%).

Nije navedeno u kojoj su se mjeri ove inovacije odnosile na ulaganja u nove mašine koje omogućavaju procesne inovacije, kao i inovacije proizvoda[[1]](#footnote-1).

### Zahtjevi za inovacijama na poslovnom nivou u FBiH

Ovaj plan za inovacije je usmjeren na jačanje inovacione orijentacije preduzeća u gore navedenim inovativnim sektorima, ali i novih inovativnih start-up kompanija, pružaocima usluga i inovativnim preduzećima koja se pojavljuju u drugim sektorima.

**Sistemski izazovi za preduzeća**

Dodatna vrijednost i razvoj i brendiranje novih proizvoda mnogo je zahtjevnije u pogledu novih znanja i ulaganja MSP. Iz perspektive sistema inovacija, zahtijeva se unapređenje tokova znanja u vezi sa istraživanjem i razvojem, dizajn proizvoda i procesa, logistiku, distribuciju, standarde kvaliteta, marketing, brendiranje i usluge poslije prodaje. Uopšteno, kada se detaljnije sagleda odakle potiče saradnja na polju inovacija u FBiH, moguće je procijeniti (radi nedostatka konkretnih brojki) da se samo mali broj inovacija dobije kao rezultat procesa zajedničkog kreiranja između kompanija i institucija za istraživanje i razvoj. Uglavnom se javlja putem interakcije i razmjenom sa kupcima i drugim kompanijama, stranim stručnjacima ili kupovinom poslovnih licenci. Većina kompanija pod inovacijama podrazumijeva primjenu novih tehnologija, korištenje internih kapaciteta bez bilo kakve saradnje ili razmjene znanja sa drugima u sistemu inovacija. Ovo posebno pokazuje da kompanijama u FBiH, kao i u BiH, s jedne strane nedostaje pristup potrebnim kanalima znanja za izlazak iz ove ''proizvodne zamke''. S druge strane, oni se takođe uglavnom fokusiraju na tehnološki i unutrašnje orijentisano razumijevanje inovacija.

Shodno tome, postoje odlučujući poslovni izazovi zbog internih i inovacionih razloga koji su takođe identifikovani na radionicama u drugim regijama. Pregled je naveden u Okviru 1.

Ne postoji jednostavan odgovor na pomenute izazove niti linearni način njihovog rješavanja. Jasno je da svako preduzeće ima sopstvenu odgovornost za pravilno upravljanje inovacijama. Ali sinergije se mogu stvoriti jačanjem i izgradnjom interakcija sa drugima koji posjeduju određene dijelove takvog znanja i iskustva. To nas vraća na sastav sistema inovacija na mezo i makro nivou (vidi sljedeće potpoglavlje).

**Okvir 1:**

**Ključni izazovi za preduzeća**

* Nedostatak pristupa vještinama upravljanja inovacijama i inovacijskom znanju
* Nedostatak primijenjenih izvora znanja u blizini
* Nedostatak dobrih primjera u poslovnom sektoru
* Nedostatak inovacione infrastrukture i platformi
* Nedostatak sredstava za eksperimentisanje i inicijativa za izgradnju povjerenja
* Nedostatak komunikacije i umrežavanja radi razmjene iskustava (poput sektorskih odbora), za senzibilizaciju i konkretnu akcijsku orijentaciju

Cilj Plana inovacija je da se reaguje na ove sistemske izazove.

Iz ove perspektive, Akcioni plan za inovacije MSP-a u FBiH mora da pruži konkretne mogućnosti za odgovor na gore navedene izazove (uključujući proizvodnju sa dodanom vrijednošću, inovacije na zelenom tržištu, saradnju sa službama znanja i izvorima znanja, diverzifikaciju tržišta i širu mrežu partnera iz EU i razmjenu znanja iz EU, itd.). Ovo će biti neophodno za povećanje otpornosti MSP unutar i izvan globalnih lanaca vrijednosti (GLV) i za jačanje perspektive sistema inovacija. Interventna područja navedena u poglavlju 3 odgovoriti će na ove izazove.

## Fokus na: Orijentaciju na inovacije na nivou usluge znanja (Mezo organizacija)

### Kakva je trenutna situacija u FBiH u organizacijama na mezo nivou

Prema Mesopartner-u (2017.), mezo organizacije su grupa javnih i privatnih organizacija koje imaju zadatak ojačati konkurentnost lokaliteta ili regiona (vidi Tabelu 3). Mogu biti privatne ili javne, stalne ili privremene. Zajedničko im je da njihov način orijentacije na potražnju i međusobna interakcija i koordinacija, oblikuju mogućnosti razvoja i podrške inovacijama na poslovnom nivou. Tabela u nastavku daje nekoliko primjera mezo organizacija.

**Tabela 3: Primjeri tipičnih mezo organizacija**

|  |  |  |
| --- | --- | --- |
| **Javne** | **Hibridne/ili-ili** | **Privatne** |
| Centri za istraživanje i razvoj Javne institucije za obrazovanje i osposobljavanje  Agencije za razvoj MSP  Razvojne banke  Metrološki zavodi  Akreditaciona tijela  Industrijske ili poljoprivredne pomoćne institucije | Metrološka laboratorija  Agencije za certifikaciju  Inkubatori  Industrijski park sa specijalizovanom infrastrukturom, npr. hladnjača  Lokalna razvojna agencija | Komore  Industrijska udruženja  Fondacije  NVO-i |

*Izvor: Mesopartner (2017.)*

Tokom posljednje decenije podržane su i razvijene mnoge mezo organizacije. Ovo obuhvata veliki broj inkubatora, tehnoloških parkova i klastera (vidi sliku 1).

Mnogi inkubatori se mogu definisati kao pravi inkubatori prema broju poduzetnika koji napuštaju inkubator nakon 3-4 godine poslovanja. Neki od inkubatora smanjuju svoju izvornu funkciju ''inkubatora'', jer mnogi poduzetnici ostaju u njemu trajno, ili već zrela MSP unajmljuju kancelarijski prostor u komercijalne svrhe. Svijetli primjeri su svakako inkubatori RPC "Lipnica" i inkubator Intera u Tehnološkom Parku (TP) Mostar, te inkubator u Zenici BIZ. SERDA je uspostavila model inovativnog business startup centra za početnike u biznisu sa područja Kantona Sarajevo, uz podršku Ministarstva privrede KS. Oni su kreirali povoljno okruženje za privlačenje start-up kompanija.

Pet tehnoloških parkova osnovano je u FBiH, u Zenici, Mostaru, Tuzli, Posušju i Livnu. Tehnološki parkovi u Mostaru, Zenici i Tuzli u posljednjih nekoliko godina bilježe vrlo dobre rezultate u pogledu provođenja različitih vrsta projekata vezanih za razvoj poduzetništva u FBiH.

Prema podacima dobijenim na osnovu upitnika, u opštinama u FBiH postoji oko 15 poduzetničkih centara koji svoju misiju ispunjavaju s većim ili manjim uspjehom.

Trenutno u FBiH postoji 8 lokalnih, dvije kantonalne i četiri regionalne razvojne agencije. Među najaktivnijima, na lokalnom nivou, su Tešanjska razvojna agencija-TRA, zatim ZEDA iz Zenice, Razvojna agencija RAŽ Žepče, Agencija za ekonomski razvoj "Prvi korak" iz Konjica i neke druge, čije aktivnosti značajno olakšavaju poslovanje lokalnim poduzetnicima i lokalnim zajednicama. Regionalne razvojne agencije (SERDA, NERDA, REZ i REDAH) i kantonalne agencije (RAUSK i HERAG), takođe su aktivne u razvoju malog biznisa u FBiH.

Unapređenje klastera u FBiH se dugo vremena baziralo na razvojnim strategijama kreiranim od strane vlade i uz donatorsku podršku. Drvni klaster Hercegovine je jedan od tih primjera, nalazi se u Mostaru i ima ukupno 32 člana koji zapošljavaju preko 300 kvalifikovanih radnika i izvoze oko 70% svoje proizvodnje. Misija ovog klastera je da promovira saradnju među proizvođačima, zajedničku proizvodnju, kao i zajednički razvoj proizvoda.

Klaster metala i plastike, osnovan 2018. godine, povezuje poslovne subjekte, istraživačke institucije i obrazovne institucije u oblasti obrade metala, plastike i proizvodnih tehnologija. Za cilj ima unapređenje konkurentnosti sektora i podsticanje razmjene znanja, ideja i informacija u cilju unapređenja poduzetništva. Ovaj klaster se takođe nalazi u Mostaru i trenutno okuplja 11 proizvodnih preduzeća.

Bit Alijansa je vodeće udruženje najvažnijih kompanija u IT industriji u cijeloj Bosni i Hercegovini, koja se od svog osnivanja 2014. godine vodi krajnjim ciljem jačanja BiH IT ekosistema i razvijanja pozitivnog poslovnog okruženja za daljnji rast i razvoj IT industrije, istovremeno ističući izuzetan IT potencijal BiH. Trenutno je 58 BiH IT kompanija udruženih u Bit Alijansu, koje zapošljavaju oko 80% ukupnog IT osoblja u BiH. Prema najnovijem istraživanju Bit Alijanse, BiH se trenutno suočava s deficitom od oko 6.000 ljudi u IT sektoru i time propušta priliku da godišnje generiše oko 1,5 milijardi KM na ekološki prihvatljivim poslovima, s izvrsnim radnim uslovima.

U FBiH postoji nekoliko fakulteta poslovne i inovacijske orijentacije. Većina njih je takođe uključena u nekoliko donatorskih i vladinih projekata unapređenja MSP. Ekonomski fakultet, kao i Mašinski fakultet u Zenici, Tehnološki fakultet u Tuzli, Poljoprivredni fakultet u Sarajevu, Fakultet za informacione tehnologije i Fakultet strojarstva u Mostaru, su institucije navedene od strane ključnih aktera iz FBiH kao relevantni partneri za projektnu saradnju.

U FBiH postoje i relevantna poslovna predstavnička tijela. Osim što nudi nekoliko poslovnih usluga, Privredna/Gospodarska komora FBiH će u narednom periodu pokrenuti Vijeće za inovacije, koje će okupiti inovativne privredne subjekte i inovatore radi razmjene znanja, iskustava i osnaživanja, te inovacija proizvodnih procesa u kompanijama. Poseban naglasak Inženjerske komore i Vijeća za inovacije biće na ženama inovatoricama, njihovom osnaživanju i napretku. Komora već provodi projekat "Program podrške poduzetnicama pogođenim virusom Corona" u saradnji sa Gender centrom FBiH. Projekat se odnosi na uvođenje digitalizacije u poslovne procese žena poduzetnica i njihovo obrazovanje u korištenju alata za internetsko poslovanje.

U Komori je organizovano više od 20 profesionalnih poslovnih udruženja. U okviru Udruženja za elektromobilnost, Privredna/Gospodarska komora FBiH zagovara i promoviše inovativne aktivnosti povezane sa uvođenjem ekološki prihvatljivih vozila u vozne parkova kompanija, zagovarajući uvođenje koncepta pametnog grada koji podstiče kompanije na inovacije i energetsku efikasnost u poslovnim procesima.

### Zahtjevi za inovacijama na mezo nivou u FBiH

Radionice održane sa organizacijama mezo nivoa u vezi sa Planom inovacija, kao i provedeno istraživanje u cilju identifikovanja prilika i izazova za unapređenje inovacija, sa ključnim akterima iz FBiH, navode da uopšteno nedostaje primijenjeno istraživanje i podrška usmjerena na inovacije za preduzeća u FBiH, a takođe i u cijeloj BiH. Mnoge firme nemaju primijenjeno orijentisano istraživanje. Većina istraživačke infrastrukture u FBiH koristi se za osnovna istraživanja i u obrazovne svrhe, ali ne i za poslovni razvoj i podršku održivim poslovnim inovacijama. Čini se da postoje strukturne i sistemske prepreke koje smanjuju prenos znanja između istraživačkih organizacija i preduzeća. Mali broj istraživačkog osoblja zaposlen je u privatnom sektoru. Većina istraživača radi u javnom organizacijskom okruženju, koje se zasniva na drugačijoj strukturi poticaja. Većina naučnih i istraživačkih kapaciteta koncentrisana je na osnovna istraživanja, pružajući univerzitetsko obrazovanje zasnovano na istraživanju, doktorske studije i naučno usavršavanje univerzitetskog osoblja. Kvalitet istraživanja i nastave u poređenju sa zemljama EU je još uvijek je u zaostatku.

Postoji generalni nedostatak konkretnih podataka o orijentaciji na inovacije organizacija na mezo nivou u FBiH. Ovo je takođe navedeno tokom provedenih radionica, kao i u provedenom Istraživanju za ovaj Plan inovacija, koje je organizovala i analizirala Privredna/Gospodarska komora FBiH.

Sprovedene radionice su obezbijedile prijedloge za prevladavanje postojećih izazova:

* Promoviranje umrežavanja/saradnje (horizontalno, vertikalno, međunarodno) između inovativnih preduzeća, I&R i MSP, lokalnih i međunarodnih zainteresovanih strana, MSP i obrazovnog sistema,
* Promoviranje specifičnih programa usklađivanja i uspostavljanje centara za usklađivanje i inovacije za unapređenje lokalnih spin-off kompanija i start-up-a,
* Uspostavljanje veza između centara izvrsnosti i klastera, povezujući ih u postojeće obrazovne i istraživačke mreže,
* Jačanje ljudskih resursa za inovacije i podsticanje razvoja novih vještina potrebnih za istraživanje, tehnološki razvoj i inovacije,
* Promoviranje inovacione orijentacije u obrazovnom sistemu, uključujući poduzetništvo, inovacije i kreativnost u školama, karijerno usmjeravanje, modele stažiranja i inovativne projekte između malih i srednjih preduzeća, studenata i učenika
* Aktivno učešće u izradi Strategije za istraživanje i inovacije, kao i izradi Strategije pametne specijalizacije.

## Fokus na: Orijentisanost na inovacije u odnosu na ciljane mezo politike

### Kakva je trenutna situacija u FBiH

Mezo politike su politike koje se posebno bave pružanjem podrške preduzećima, klasterima i održivim putevima inovacija. U FBiH nedostaju ciljane mezo politike i finansiranje mezo politike u svim oblastima. Većina finansiranja vezanog za inovacije malih i srednjih preduzeća dolazi iz međunarodnih projekata u zemlji (npr. EU4Business koji finansiraju EU i Njemačka, C2C - Challenge to Change koji finansira Švedska. Drugi izvor finansiranja i učenja je učestvovanje u projektima koji se finansiraju iz regionalnih (zapadni Balkan) instrumenata (npr. WB EDIF) i programa EU (npr. EEN - Evropska mreža za poduzetništvo Horizon 2020). Iako su ta sredstva vrijedna, djelimično dovode do rizika provođenja izolovanih aktivnosti umjesto realizacije sistemskih i koordiniranih strategija. Čini se da će u srednjoročnoj perspektivi biti od velike važnosti bolje iskoristiti raspoloživa sredstva i uskladiti ih s ciljem jačanja regionalnog sistema inovacija u FBiH.

**Tabela 4. Ocjena implementacije SBA za dimenziju 8b**

| **Dimenzija** | **Pod-dimenzija** | **Tematski blok** | **BiH** | **VBT prosjek** |
| --- | --- | --- | --- | --- |
| Dimenzija 8b: Inovacije za MSP | Pod-dimenzija 8b.1: Okvir javne politike za inovacije | Strateški pristup | 2.25 | 3.46 |
| Koordinacija inovacione politike | 1.44 | 2.97 |
| Sprovođenje inovacione politike | 1.86 | 3.04 |
| Prosjek | 1.89 | 3.15 |
| Pod-dimenzija 8b.2: Usluge vladinih institucija za inovativna MSP | Inkubatori i akceleratori | 2.24 | 2.99 |
| Dodatne tehnološke usluge za uspostavljena MSP | 1.00 | 1.74 |
| Prosjek | 1.74 | 2.49 |
| Pod-dimenzija 8b.3: Usluge finansijske podrške vlade za inovativna MSP | Direktna finansijska podrška | 2.53 | 3.76 |
| Indirektna finansijska podrška | 1.00 | 1.38 |
| Prosjek | 1.92 | 2.81 |
| Pod-dimenzija 8b.4: Saradnja MSP i istraživačkih institucija i transfer tehnologija | inovacione vaučer šema i grantovi za saradnju | 1.67 | 2.52 |
| Institucionalna infrastruktura za saradnju između privrede i akademskih institucija | 1.67 | 2.72 |
| Intelektualno vlasništvo | 2.50 | 3.00 |
| Prosjek | 1.83 | 2.70 |
| **Ukupno bodova za dimenziju 8b** | | | **1.86** | **2.86** |

*Izvor: OECD (2019)*

### Zahtjevi za inovacijama na nivou mezo politike u FBiH

Za cijelu BiH, Tabela 4 ocjene implementacije SBA, koja se odnosi na Dimenziju 8b (Politika inovacija za MSP), pruža dobar uvid u relevantne okvirne uslove mezo politike.[[2]](#footnote-2) Prema svim pokazateljima, BiH je ispod prosjeka.

**Inovacionim planom se želi reagovati na izazove** realnim i postepenim pristupom. Umjesto da definiše nove mezo politike, naglasak se stavlja na unapređenje nedostajućih veza u sistemu. Orijentisan je na ciljano korištenje postojećih šema finansiranja za primijenjenu poslovnu saradnju orijentisanu na znanje, jačanje slabe interakcije, koordinacije i saradnje između organizacija koje se bave lokalnim ekonomskim razvojem, drugih organizacija za podršku i poslovnih i sektorskih mreža. Takođe podržava stvaranje bolje podudarne infrastrukture poput inkubatora, naučnih i tehnoloških parkova, kao i dalju izgradnju kapaciteta postojećih mezo organizacija za podršku MSP u njihovim inovacionim naporima.

## Fokus na: Dodatna razmatranja na makro i meta nivou koja utiču na inovacionu orijentaciju preduzeća

Mapa sistemske konkurentnosti (vidi sliku 1 u poglavlju 2.1.) kao i zainteresovane strane na radionicama, navode dodatne generičke (makro) aspekte politika i sistema društvenih uvjerenja na meta nivou, koji utiču na inovacionu orijentaciju preduzeća, civilnog društva i mezo nivoa.

Na meta nivou jedan od ključnih izazova u zemlji je odliv mozgova i gubitak dobro obrazovanih ljudi, nedostatak povjerenja između nivoa vlasti, nedostatak sposobnosti strateškog planiranja uopšteno i negativna percepcija političke stabilnosti.

**Uz trogodišnju orijentaciju, Plan za inovacije neće se moći direktno baviti makro i meta pitanjima.** Umjesto toga, fokus će biti na realnim i konkretnim koracima i na jačanju veza između mezo i mikro nivoa. Sljedeće poglavlje će pružiti uvid u specifična područja intervencije, aktivnosti i očekivane ishode.

# Inovacioni plan: Područja intervencije, aktivnosti i ishodi

## Pregled područja intervencije, aktivnosti i ishoda

Na osnovu radionica za ključne zainteresovane strane i dodatnih razgovora sa ključnim zainteresovanim stranama, kao i prethodno razrađenog razumijevanja glavnih sistemskih izazova u FBiH, sugerišu se četiri glavne oblasti intervencije, koje:

* direktno reaguju na izazove nedostatka međusobnih odnosa između poduzeća i zainteresovanih strana
* su orijentisane na povećanje tokova znanja za poslovne inovacije između različitih zainteresovanih strana
* uzimaju u obzir lokalni kontekst i postojeća iskustva i organizacione stručnosti
* obezbjeđuju prostor za definisanje konkretnih inicijativa i realizacije projekata na participativan način sa motivisanim ključnim zainteresovanim stranama

Glavna područja intervencije sa srodnim aktivnostima i očekivanim ishodima predstavljena su u tabeli 5 i dalje će biti razrađena u narednim pod-poglavljima. Posebno su fokusirana na:

* osiguravanje finansijske podrške pilotiranjem vaučer šeme za inovacije
* promocije umrežavanja u vezi razvoja inovacija i povezivanja sistema inovacija u FBiH
* podršku u promoviranju dodatne inovacione infrastrukture
* povećanje učešća i veza sa EU šemama finansiranja i dostupnim inovativnim projektima

**Tabela 5: Glavne oblasti intervencija od 2021 do 2023. godine**

|  |  |  |  |  |  |
| --- | --- | --- | --- | --- | --- |
| **Mjera I - FINANSIRANJE - Pružanje finansijske podrške za inovacije i ozelenjavanje MSP** | | | | | |
| Aktivnosti | Nosilac aktivnosti | Ostali akteri | Period realizacije | Izvor finansiranja | Očekivani ishod |
| *Pilotiranje vaučer šema za inovacije i ozelenjavanje MSP* | *FMRPO, Privredna komora FBIH, Regionalne razvojne agencije* | *Poduzetničke potporne institucije, Resorna kantonalna ministarstva* | *2021.-2023.* | *Budžet FBIH, Međunarodni donatori* | *Funkcionalni finansijski mehanizmi* |
| *Osiguranje finansiranja za projekte podrške inovacijama* | *FMRPO, FMON, FMERI* | *Privredna komora FBIH, Regionalne razvojne agencije* | *2021.-2023.* | *Budžet FBIH, Međunarodni donatori* |
| **Mjera II - UMREŽAVANJE I JPP - Sektorske mreže za unapređenje inovacija** | | | | | |
| Aktivnosti | Nosilac aktivnosti | Ostali akteri | Period realizacije | Izvor finansiranja | Očekivani ishod |
| *Mapiranje i istraživanje mogućnosti za koordinaciju i saradnju kako bi se omogućile inovacije u MSP kroz povezivanje MSP i naučno-istraživačkih institucija* | *FMON, FMRPO, Privredna komora FBIH,* | *Regionalne razvojne agencije, Poduzetničke potporne institucije, Resorna kantonalna ministarstva, Udruženje poslodavaca FBIH* | *2021.-2023.* | *Budžet FBIH, Međunarodni donatori* | *Okvir politika za inovacije i zelenu ekonomiju u MSP je razvijen; Programi i funkcije koji omogućavaju inovacije su unaprijeđeni;* |
| *Uspostavljanje sektorskih mreža za inovacije i jačanje postojećih (sektor metala, drveta, IT ....)* | *Privredna komora FBIH, FMRPO* | *Regionalne razvojne agencije, Poduzetničke potporne institucije, Resorna kantonalna ministarstva, Udruženje poslodavaca FBIH* | *2021.-2022.* | *Budžet FBIH, Međunarodni donatori* |
| *Promoviranje inovacionih mreža između proizvodnih i IT uslužnih preduzeća* | *FMRPO, FMON, FMERI* | *Tehnološki parkovi i ostale poduzetničke potporne institucije* | *2021.-2023.* | *Budžet FBIH, Međunarodni donatori* |
| *Pilotiranje i uspostava tematskih mreža (npr. za razvoj vještina; ozelenjavanje MSP ili energetsku efikasnost kao inovativan poslovni model)* | *FMRPO, FMON, FMERI, FMOIT* | *Privredna komora FBIH, Regionalne razvojne agencije, Poduzetničke potporne institucije* | *2021.-2023.* | *Budžet FBIH, Međunarodni donatori* |
| *Predlaganje intervencija i politika za podršku inovacijama* | *FMRPO, FMON, FMERI, FMOIT* | *Privredna komora FBIH, Regionalne razvojne agencije, Poduzetničke potporne institucije* | *2023.* | *Budžet FBIH, Međunarodni donatori* |
| **Mjera III - PODRŠKA - Izgradnja infrastrukture za podršku inovacijama** | | | | | |
| Aktivnosti | Nosilac aktivnosti | Ostali akteri | Period realizacije | Izvor finansiranja | Očekivani ishod |
| *Podržavati istraživačko-razvojne i inovacijske aktivnosti* | *FMRPO, FMERI, FMON* | *Privredna komora FBIH, Udruženje poslodavaca FBIH* | *2021.-2023.* | *Budžet FBIH, Međunarodni donatori* | *Uspostavljanje infrastrukture podrške za inovacije i zelenu ekonomiju malih i srednjih preduzeća* |
| *Pilotiranje Hub(ova) za digitalizaciju i razvoj proizvoda* | *FMRPO* | *Tehnološki parkovi i ostale poduzetničke potporne institucije, Privredna komora FBIH* | *2022.-2023.* | *Budžet FBIH, Međunarodni donatori* |
| *Uspostava novih i razvoj postojećih centara kompetencija za inovacije na Fakultetima* | *FMON* | *Privredna komora FBIH, FMRPO, Poduzetničke potporne institucije* | *2021.-2023.* | *Budžet FBIH, Međunarodni donatori* |
| **MJERA IV - UČEŠĆE - Aktivno učešće u programima i inicijativama EU i WB za inovacije i zelenu ekonomiju MSP** | | | | | |
| Aktivnosti | Nosilac aktivnosti | Ostali akteri | Period realizacije | Izvor finansiranja | Očekivani ishod |
| *Dalja primjena i razvoj ENN-a (Europske mreže poduzetništva) i jačanje osoblja ENN-a* | *Sarajevska regionalna razvojna agencija SERDA,*  *Univerzitet u Sarajevu,*  *INTERA Tehnološki park Mostar,*  *BIT centar Tuzla,*  *Zenička razvojna agencija ZEDA,*  *Razvojna agencija Unsko-sanskog kantona RA-USK* | *FMRPO, Privredna komora FBIH* | *2021.-2023.* | *Budžet FBIH, Međunarodni donatori* | *MSP, I&R i mezo institucije imaju koristi od EU i ostalih međunarodnih programa podrške inovacijama* |
| *Aktivno učešće u programima i inicijativama WB, EBRD-a, OECD-a, UNDP-a, GIZ-a ...* | *FMRPO, FMON, Privredna komora FBIH* | *Poduzetničke potporne institucije* | *2021.-2023.* | *Budžet FBIH, Međunarodni donatori* |
| *Aktivna uloga u programiranju IPA III za BiH i Zapadni Balkan (istraživanje i iskorištavanje prilika iz EIP-a i Zelene agende za Zapadni Balkan)* | *FMON, FMOIT, FMRPO* | *Privredna komora FBIH, Razvojne agencije i ostale poduzetničke potporne institucije* | *2021.-2023.* | *Budžet FBIH, Međunarodni donatori* |

## Finansiranje - Pružanje finansijske podrške za inovacije i zelenu ekonomiju MSP

Ovo područje intervencije fokusira se na razvoj “Funkcionalnih finansijskih mehanizama za inovacije i zelenu ekonomiju/ ozelenjavanje malih i srednjih preduzeća”*,* kako bi se prevazišao trenutni nedostatak sistemskog finansijskog instrumenta. Predložene aktivnosti se zasnivaju na već postojećim praksama u zemlji, kao i dobrim praksama iz regiona Zapadnog Balkana.

### Planirane aktivnosti u datom području intervencije

Svakako će biti potrebno detaljnije analizirati trenutna iskustva. Analiza i učenje iz drugih implementiranih vaučer šema u regionu Zapadnog Balkana, zainteresovane strane su navele kao odlučujući korak u promociji dobre prakse kao i zajedničkom promišljanju o već stečenim iskustvima, a neophodno je osigurati vaučer šemu kako za poduzeća, tako i organizacije/ institucije.

Na osnovu identifikovanih iskustava i dobre prakse, Akcioni plan za inovacije usmjeren je ka pilotiranju vaučer šeme za inovacije i ozelenjavanje MSP, kao i za osiguranje finansiranja za projekte podrške inovacijama.

## Umrežavanje i javno-privatni dijalog

Ovo područje intervencije cilja na jednu od osnovnih slabosti trenutnog sistema inovacija u FBiH: nedostatak komunikacije i saradnje između ključnih aktera iz privatnog sektora, akademske zajednice, vladinih institucija koje podržavaju poslovanje, organizacija za zaštitu okoliša i civilnog društva. Kako umrežavanje, tako i dijalog, posebno između istraživačko-razvojnih i obrazovnih institucija i MSP-a, trebaju voditi do (više) primjenjivijih istraživanja sa praktičnim rezultatima koja bi koristila MSP, ali i do boljeg upravljanja inovacijama koje primjenjuju MSP.

Predložene aktivnosti zasnivaju se na već realiziranim ili novim praksama, kao i na dobrim praksama iz zemalja EU u pogledu promoviranja pristupa zelene ekonomije, zelenih poslovnih modela i uspostavljanja mrežnih struktura koje uključuju i aspekte društvenih inovacija i eko-inovacija.

### Planirane aktivnosti u ovom području intervencije

Iako iskustvo umrežavanja u FBiH već postoji, čini se da aktivnosti u velikoj mjeri ovise o zahtjevima donatora i određenim projektnim inicijativama. U isto vrijeme, po pravilu, ne postoje dugoročne mrežne platforme, kod kojih je stvarna orijentacija prema inovacijama bitan element, a u kojima se kontinuirano promovišu određeni konkretni pravci, kao i eksperimenti projekata.

U tom pogledu, Akcioni plan za inovacije 2021 - 2023. će se fokusirati na stvaranje dugoročno orijentisanih platformi inovacione mreže u kojima relevantni akteri imaju priliku dizajnirati vlastiti zajednički pravac djelovanja, ali i realizirati konkretni eksperimentalne projekte. Za naredne tri godine dati su sljedeći prijedlozi:

* Istraživanje mogućnosti umrežavanja i prioriteta: Mapiranje i istraživanje konkretnih mogućnosti za koordinaciju i saradnju u svrhu unapređenja inovacija u MSPkroz povezivanje MSP i naučno-istraživačkih institucija. Ovdje bi bilo važno započeti sa već postojećim mrežama i dalje istraživati koga još uključiti, tako da aktivnosti ne budu lokalnog karaktera, već pokušati uključiti cijelu FBiH, kao i BiH.
* Primijenjene orijentisane Triple helix mreže: Inovativne mreže sa snažnim učešćem poslovnog sektora i snažnim naporima na saradnji u specifičnim lancima vrijednosti ili sektorima trebale bi biti dodatna polazna tačka. Ove bi mreže trebale slijediti pretpostavke Triple helix modela i fokusirati se na određene sektore poput npr. drvoprerade, metaloprerade, tekstila ili druge u kojima se nalaze motivisana preduzeća, orijentisana na inovacije, zainteresovana da traže sinergije i mogućnosti za inovacije sa obrazovnim institucijama. Ovdje bi prethodna iskustva sa sektorskim odborima u drvnom i metalnom sektoru u FBiH mogla pružiti zanimljiva iskustva u učenju. Ove mreže bi se trebale posebno usmjeriti na promoviranje konkretnih eksperimenata u saradnji, te aktivnosti usmjerene na rezultate/ ishode. U sljedećoj fazi promoviranje mreže između IT i dizajnerskih kompanija i proizvodnih kompanija bi se trebalo nadovezati na sektorske inovacijske mreže. Ovo bi također obuhvatalo mreže između proizvodnih i uslužnih preduzeća, kao i one između proizvodnih preduzeća i određenih istraživačkih i znanstvenih organizacija koje su zainteresovane da povećaju svoje, u praksi primijenjive, istraživačke i razvojne aktivnosti. Te će mreže doprinijeti boljem razumijevanju prilika i izazova, a na kraju tri godine pružiti će konkretne doprinose za dizajn okvira politika za unapređenje inovacija u MSP.
* Pilotiranje tematskih mreža koje će se baviti određenim uskim grlima za inovacije trebale bi biti dodatna tačka za umrežavanje. Teme poput procjene inovacija, mentorstva kao i promocija zelenih inovacija, s naglaskom, npr. na energetskoj efikasnosti, kružnoj ekonomiji, (re) modeliranju zelenog poslovanja ili vještinama i znanju, mogu se iskoristiti na konkretnim mrežnim platformama.

## Izgradnja infrastrukture za podršku inovacijama u MSP

### Planirane aktivnosti u ovom području intervencije

Na osnovu iskustava u područjima intervencije za poboljšanje infrastrukture za podršku inovacijama MSP-a u FBiH, fokus je na tekućim, ali i na dodatnim aktivnostima poput:

* Promocije hub-ova za razvoj proizvoda na osnovu tekućih iskustava dobijenim iz aktivnosti u vezi izrade prototipova u različitim tehnološkim parkovima i projektima. Ovdje bi takođe trebalo analizirati izazove sa kojima se susreću tekuće aktivnosti na razvoju proizvoda, kao i prostorni raspored pomenutih hub-ova.
* Pilotiranje hub-ova za inovacije i digitalizaciju u FBiH, kao i korištenje tekućih eksperimenata u BiH u tom pogledu. Ovdje je fokus usko vezan sa povećanjem znanja o digitalizaciji unutar poduzeća, ali i sa usklađivanjem postojećih pružatelja usluga s tradicionalnim proizvodnim kompanijama. Regionalno iskustvo i mrežna razmjena o kvalitetnim aktivnostima u domenu digitalizacije u sektorima i granama pružit će također mogućnosti za istovremeno unapređivanje pružatelja IT usluga, drugih pružatelja usluga i proizvodnih kompanija.
* Uspostava novih i razvoj postojećih centara kompetencija za inovacije na fakultetima

## Aktivno učešće u programima i inicijativama EU i WB

### Planirane aktivnosti u ovom području intervencije

Većina finansija i tehničke pomoći za inovacije u MSP dolazi iz programa i inicijativa EU, sa naglaskom na inovacijama, eko-inovacijama i trendovima zelenog ekonomskog razvoja. Neki od ovih programa i instrumenata dizajnirani su da ciljaju region Zapadnog Balkana. Slična regionalna orijentacija takođe se može identifikovati u odnosu na orijentaciju bilateralnih donatora.

Ovo područje intervencije temelji se na mnogo aktivnijem, čak i proaktivnom pristupu podrške institucijama i malim i srednjim preduzećima iz FBiH ovim programima i inicijativama EU i WB. Postoji potreba za strateškom orijentacijom u svim ključnim oblastima. Bolje korištenje mehanizma EEN jedno je od predloženih područja intervencije. EEN je najveća svjetska mreža za podršku malim i srednjim preduzećima, s krajnjim ciljem da im pomogne da rastu na međunarodnom nivou. Povećavanje njegove upotrebe zahtijevaće napore na povećanju broja i sposobnosti osoblja koje radi u EEN-u u FBiH. Ambicioznim preduzećima nude se tri široka spektra usluga: međunarodno partnerstvo, savjeti za međunarodni rast, te podrška poslovnim inovacijama. Također, pružaju se informacije o manje poznatim programima i inicijativama gdje je nivo trenutnog iskustva i vještina institucija FBiH i MSP još uvijek slab (npr. Instrumenti WBIF-a).

EBRD nastavlja sa svojom dragocjenom podrškom malim i srednjim preduzećima. Sljedećih pet godina, fokus će biti više na inovacijama, digitalizaciji i ozelenjavanju MSP-a. Preporučuje se intenzivna komunikacija i koordinacija sa predstavnicima EBRD-a tokom pripreme i implementacije projekata, kako bi se osigurala i pružila bolja podrška malim i srednjim preduzećima, poslovnim konsultantima i institucijama za podršku iz FBiH.

Postaje bitno sticati i koristiti iskustva iz drugih zemalja Zapadnog Balkana, koje vode u području inovacija MSP-a i učestvovati u odgovarajućim programima i inicijativama EU i Zapadnog Balkana. Ovo uključuje i identifikaciju konkretnih uspješnih modela, ali i promociju prekograničnih projekata istraživanja i razvoja i projekata poslovnih mreža orijentisanih na inovacije u MSP, mreže poslovne inovacije i horizontalnu razmjenu znanja organizacija na mezo nivou.

Dva dokumenta Evropske komisije (Ekonomski i investicioni plan za Zapadni Balkan i Smjernice za implementaciju Zelene agende za zapadni Balkan[[3]](#footnote-3)) pružaju niz politika i instrumenata za mobilizaciju do 9 milijardi eura iz IPA III sredstava za period 2021-2027. sa ciljem podrške ekonomskoj konvergenciji sa EU. Mehanizmi podrške fokusirani su prvenstveno na podršku investicijama za jačanje konkurentnosti i inkluzivnog rasta, održivog povezivanja i podrške u zelenim i digitalnim procesima tranzicije. Shodno tome, preporučuje se vrlo aktivna uloga predstavnika FBiH u IPA III programima, sa naglaskom na inovacijama i prioritetima zelene ekonomije razrađenima u ovom Akcionom planu.

Novi Horizon Europe (2021 - 2027.) kao Okvirni program za istraživanje i inovacije pruža dodatne mogućnosti u mnogim novim poljima primijenjenog istraživanja. Akteri istraživanja naveli su potrebu za povećanjem svojih vještina za uključivanje u program, ali i za razjašnjavanjem sa vlastima na državnom nivou i Ministarstvom civilnih poslova BiH, u kojoj mjeri će potonja institucija pružiti podršku za finansiranje lokalnih troškova za učešće u programu Horizon Europe (što su činili i u prethodnoj fazi).

Program EU4Private Sector Development (EU za razvoj privatnog sektora) u BiH (Post COVID-19) orijentisan je na podršku mikro, malim i srednjim preduzećima (MMSP), sa posebnim naglaskom na izvozno orijentisana MSP, novoosnovana preduzeća i inovativno poduzetništvo, kao i žene i mlade. Pored toga, ovaj projekat će pružiti podršku za jačanje otpornosti MSP-a u strateškim sektorima zasnovanim na principima zelene ekonomije i digitalne tranzicije.

# Okvir indikatora za mjerenje uspjeha akcionog plana i praćenje procesa

Za praćenje napretka Akcionog plana za inovacije sa jedne strane primjenjuje se grupa indikatora koji će omogućiti mjerenje napretka iz sveobuhvatne perspektive. S druge strane, predlaže se praćenje napretka u područjima intervencije i provođenja inicijativa putem participativnih instrumenata praćenja.

Sistem ukupnih indikatora predstavljen je na način da se prvo mjeri napredak na poslovnom (mikro) nivou, a zatim napredak na mezo nivou (koji se odnosi na mezo organizacije i mezo politike). Pored toga, Plan za inovacije sadrži i sveobuhvatni indikator.

## Pokazatelji poslovnog (mikro) nivoa

Na poslovnom (mikro) nivou, prvi indikator je definisan na sljedeći način: **Procenat preduzeća koja su aktivna u inovacijama, posebno u MSP sektoru, je povećan.**

Kao osnovica mogu se koristiti podaci Federalnog zavoda za statistiku za period 2016-2018. Od ukupnog broja preduzeća koja su imala inovacije, 66,7% su bila mala preduzeća, 26,6% su bila srednja preduzeća, a 6,7% su bila velika preduzeća (vidi tabelu 1).

## Indikatori nivoa okvirnih politika (mezo)

Na nivou okvirnih politika (mezo) postoji nekoliko indikatora koji su direktno povezani sa ishodima u četiri područja intervencije. Slijede primjeri:

* Uspostavljen je funkcionalan mehanizam kao što je vaučer šema za inovacije i ozelenjavanje MSP
* Dinamične inovacione mreže uspostavljene su kroz konkretne projekte saradnje
* Uspostavljen je okvir politika za unapređenje koordiniranog djelovanja, koji je aktivan i kontinuirano se prilagođava
* Stvorena je inovaciona infrastruktura zasnovana na usklađivanju i učenju
* MSP i organizacije na mezo nivou integrirane su u programe EU i WB i imaju koristi od mogućnosti finansiranja EU i WB fondova.

Što se tiče implementacije SBA - Akta za mala preduzeća za Evropu, trenutna ocjena za BiH u oblasti inovacija (dimenzija 8b) je 1,86 (2018-2019.). Ona ukazuje na nedostatak okvira politika za podršku inovacijama u MSP. Ovaj Akcioni plan postavlja ciljnu vrijednost za 2024-2025. minimalno na nivou 3, ističući da je uspostavljen i formalno usvojen čvrst okvir politika koje se bave inovacijama u MSP.

Način da se takav okvir politika razvije odgovarajućim instrumentima je da se pođe od trenutne stvarnosti (prepoznavanjem dominantnih obrazaca i realnih mogućnosti za promjene) kako bi se krenulo ka proizvodnji koja generiše veće dodane vrijednosti. To će biti moguće pilotiranjem i širom distribucijom dobrih instrumenata, jačanjem postojećih mreža i podsticanjem novih, istraživanjem pa potom korištenjem novih mogućnosti podrške. Okvir će se pojaviti kroz javno-privatne interakcije, dijalog i učenje zasnovano na radu, umjesto da bude unaprijed propisan, a zatim implementiran. Glavni razlog takvog pristupa je složenost predmeta (podrška inovacijama u MSP) i naučene lekcije da prenos „najboljih praksi“ iz zemalja sa različitim kontekstima, ne funkcioniše.

## Indikatori kojima Plan za inovacije dugoročno doprinosi Strategiji razvoja za Federaciju BiH

Akcioni plan za inovacije malih i srednjih preduzeća u FBiH za 2021-2023., usko je povezan sa Strategijom razvoja FBIH 2021-2027. Dakle, njegov glavni ishod trebao bi biti u skladu s Ubrzanjem ekonomskog razvoja (prvi strateški cilj), a posebno povezan sa mjerama koje se izričito fokusiraju na inovacije, mjera 1.2.1. „Podžavati istraživačko-razvojne i inovacijske aktivnosti“ i mjera 1.2.2. „Podržavati povezivanje privrede i naučno-istraživačkih institucija“ iz ove strategije. Sljedeće pruža pregled povezanih indikatora:

|  |  |  |
| --- | --- | --- |
| Indikator | Osnova | Ciljana vrijednost (2027.) |
| % bruto domaćih izdataka za istraživanje i razvoj u poslovnom sektoru u BDP-u | 0.05 (2018.) | 0.90 |
| % tehnoloških inovativnih preduzeća | 39.74 (2018.) | 60.00 |

1. Federalni zavod za statistiku, Inovativne aktivnosti preduzeća u periodu 2016 – 2018., Sarajevo 2019. [↑](#footnote-ref-1)
2. OECD/EC/ETF/EBRD (2019), „Bosnia and Herzegovina Small Business Act Profile“, in SME Policy Index: Western Balkans and Turkey 2019: Assessing the Implementation of the Small Business Act for Europe, SME Policy Index, OECD Publishing, Paris. https://doi.org/10.1787/g2g9fa9a-en [↑](#footnote-ref-2)
3. Više informacija na: <https://ec.europa.eu/commission/presscorner/detail/en/IP_20_1811> [↑](#footnote-ref-3)